《天仙子 其一 闺情，集唐诗》
清代·董元恺

二八三五闺心切。行拾落花比容色。却愁红粉泪痕生，长思忆。

何可得。惟有风光与踪迹。

夜半酒醒凭槛立。暗想仪形执刀尺。谁怜梦好转相思，魂欲绝。

涕如雪。凉月清辉满床席。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。